ยูฟ่ายูโรปาลีก
รูปแบบ > การจัดสรร (ตั้งแต่ 2018–19 ถึง 2020–21)

เริ่มตั้งแต่การแข่งขันในฤดูกาล 2018–19 ทีมที่ชนะเลิศจากการแข่งขันภายในประเทศ ที่ตกรอบจากรอบคัดเลือกในยูฟ่าแชมเปียนส์ลีก จะถูกย้ายเข้ามาแข่งขันในยูโรปาลีก นอกเหนือจากทีมที่ตกรอบจากรอบคัดเลือกรอบสามและรอบเพลย์ออฟ ยูโรปาลีกรอบคัดเลือกจะมีเส้นทางแชมเปียนแยกต่างหาก ทำให้ทีมที่เป็นแชมป์ลีกของแต่ละประเทศ มีโอกาสที่จะแข่งขันกันเองมากขึ้น
|  |  | ทีมที่เข้ามาในรอบนี้ | ทีมที่ผ่านเข้ามาจากรอบก่อนหน้านี้ | ทีมที่ย้ายมาจากแชมเปียนส์ลีก |
| --- | --- | --- | --- | --- |
| รอบเบื้องต้น (16 ทีม) | รอบเบื้องต้น (16 ทีม) |  6 ทีมที่ชนะเลิศฟุตบอลถ้วยจากสมาคมอันดับที่ 50–55  6 ทีมที่เป็นรองชนะเลิศของลีกภายในประเทศจากสมาคมอันดับที่ 49–54  4 ทีมที่จบอันดับสามของลีกในประเทศจากสมาคมอันดับที่ 48–51 |  |  |
| รอบคัดเลือกรอบแรก (94 ทีม) | รอบคัดเลือกรอบแรก (94 ทีม) |  25 ทีมที่ชนะเลิศฟุตบอลถ้วยจากสมาคมอันดับที่ 25–49  30 ทีมที่เป็นรองชนะเลิศของลีกภายในประเทศจากสมาคมอันดับที่ 18–48 (ยกเว้น ลิกเตนสไตน์)  31 ทีมที่จบอันดับสามของลีกในประเทศจากสมาคมอันดับที่ 16–47 (ยกเว้น ลิกเตนสไตน์) |  8 ทีมที่ชนะจากรอบเบื้องต้น |  |
| รอบคัดเลือกรอบสอง | แชมป์เปียน (20 ทีม) |  |  |  17 ทีมที่ตกรอบจากแชมเปียนส์ลีกรอบคัดเลือกรอบแรก  3 ทีมที่ตกรอบจากแชมเปียนส์ลีกรอบเบื้องต้น |
| รอบคัดเลือกรอบสอง | ไม่ใช่แชมป์เปียน (74 ทีม) |  7 ทีมที่ชนะเลิศฟุตบอลถ้วยจากสมาคมอันดับที่ 18–24  2 ทีมที่เป็นรองชนะเลิศของลีกภายในประเทศจากสมาคมอันดับที่ 16–17  3 ทีมที่จบอันดับสามของลีกในประเทศจากสมาคมอันดับที่ 13–15  9 ทีมที่จบอันดับสี่ของลีกในประเทศจากสมาคมอันดับที่ 7–15  2 ทีมที่จบอันดับห้าของลีกในประเทศจากสมาคมอันดับที่ 5–6 (ทีมที่ชนะเลิศลีกคัพสำหรับฝรั่งเศส)  4 ทีมที่จบอันดับหกของลีกในประเทศจากสมาคมอันดับที่ 1–4 (ทีมที่ชนะเลิศลีกคัพสำหรับอังกฤษ) |  47 ทีมที่ชนะจากรอบคัดเลือกรอบแรก |  |
| รอบคัดเลือกรอบสาม | แชมป์เปียน (20 ทีม) |  |  10 ทีมที่ชนะจากรอบคัดเลือกรอบสองสำหรับสายแชมป์เปียน |  10 ทีมที่ตกรอบจากแชมเปียนส์ลีกรอบคัดเลือกรอบสองสำหรับสายแชมป์เปียน |
| รอบคัดเลือกรอบสาม | ไม่ใช่แชมป์เปียน (52 ทีม) |  5 ทีมที่ชนะเลิศฟุตบอลถ้วยจากสมาคมอันดับที่ 13–17  6 ทีมที่จบอันดับสามของลีกในประเทศจากสมาคมอันดับที่ 7–12  1 ทีมที่จบอันดับสี่ของลีกในประเทศจากสมาคมอันดับที่ 6 |  37 ทีมที่ชนะจากรอบคัดเลือกรอบสองสำหรับสายไม่ใช่แชมป์เปียน |  3 ทีมที่ตกรอบจากแชมเปียนส์ลีกรอบคัดเลือกรอบสองสำหรับสายไม่ใช่แชมป์เปียน |
| รอบเพลย์-ออฟ | แชมป์เปียน (16 ทีม) |  |  10 ทีมที่ชนะจากรอบคัดเลือกรอบสามสำหรับสายแชมป์เปียน |  6 ทีมที่ตกรอบจากแชมเปียนส์ลีกรอบคัดเลือกรอบสามสำหรับสายแชมป์เปียน |
| รอบเพลย์-ออฟ | ไม่ใช่แชมป์เปียน (26 ทีม) |  |  26 ทีมที่ชนะจากรอบคัดเลือกรอบสามสำหรับสายไม่ใช่แชมป์เปียน |  |
| รอบแบ่งกลุ่ม (48 ทีม) | รอบแบ่งกลุ่ม (48 ทีม) |  12 ทีมที่ชนะเลิศฟุตบอลถ้วยจากสมาคมอันดับที่ 1–12  1 ทีมที่จบอันดับสี่ของลีกในประเทศจากสมาคมอันดับที่ 5  4 ทีมที่จบอันดับห้าของลีกในประเทศจากสมาคมอันดับที่ 1–4 |  21 ทีมที่ชนะจากรอบเพลย์-ออฟ |  6 ทีมที่ตกรอบจากแชมเปียนส์ลีกรอบเพลย์-ออฟ  4 ทีมที่ตกรอบจากแชมเปียนส์ลีกรอบคัดเลือกรอบสามสำหรับสายไม่ใช่แชมป์เปียน |
| รอบแพ้คัดออก (32 ทีม) | รอบแพ้คัดออก (32 ทีม) |  |  12 ทีมที่ชนะเลิศจากรอบแบ่งกลุ่ม  12 ทีมที่รองชนะเลิศจากรอบแบ่งกลุ่ม |  8 ทีมที่จบอันดับสามในแชมเปียนส์ลีกรองแบ่งกลุ่ม |
หากเจ้าของแชมป์ยูโรปาลีกผ่านเข้ารอบแบ่งกลุ่มของแชมเปียนส์ลีกผ่านทางลีกในประเทศของตนแล้ว รายชื่อผู้มีสิทธิ์เข้าแข่งขันจะมีการเปลี่ยนแปลงดังต่อไปนี้:
ผู้ชนะเลิศฟุตบอลถ้วยจากสมาคมอันดับที่ 18 จะเข้าสู่รอบคัดเลือกรอบสามแทนที่จะเป็นรอบคัดเลือกรอบสอง
ผู้ชนะเลิศฟุตบอลถ้วยจากสมาคมอันดับที่ 25 จะเข้าสู่รอบคัดเลือกรอบสองแทนที่จะเป็นรอบคัดเลือกรอบแรก
ผู้ชนะเลิศฟุตบอลถ้วยจากสมาคมอันดับที่ 50 และ 51 จะเข้าสู่รอบคัดเลือกรอบแรกแทนที่จะเป็นรอบเบื้องต้น